બુલેટ ટ્રેન સામેનો ખેડૂતનો વિરોધ ખરેખર કોના માટે છે?\nવડા પ્રધાન નરેન્દ્ર મોદી જાપાનના વડા પ્રધાન શિંઝો એબે સાથે

બુલેટ ટ્રેન માટે ખેડૂતો પોતાની જમીન નહીં આપવાનો નિર્ધાર કરીને હાઈ કોર્ટના દરવાજા ખખડાવી ચૂક્યા છે. 

જોકે, બુલેટ ટ્રેનને દોડતી કરવા માટે રચાયેલા નૅશનલ હાઈ સ્પીડ રેલ કોર્પોરેશનના અધિકારીઓને વિશ્વાસ છે કે તેઓ ખેડૂતોને જમીન આપવા માટે મનાવી લેશે.

હાલ ખેડૂતોમાં આ પ્રોજેક્ટ માટે થઈ રહેલા જમીન સંપાદન અને તે માટેના વળતરના મુદ્દે પ્રશ્નો છે. 

ખેડૂતો કહે છે કે, મલ્ટી સ્ટેટ પ્રોજેક્ટ હોવા છતાં રાજ્ય સરકાર જમીન સંપાદન કરી રહી છે. 

તેમાં તે પણ જમીન સંપાદન કાયદા 2013નો ભંગ કરીને ખેડૂતોની જમીન 2011ની જંત્રી પ્રમાણે વળતર આપીને સંપાદિત થઈ રહી છે.

દસ દિવસ પહેલાં ખેડા જિલ્લાના નૈનપુર ખાતેથી 'ખેડૂત સંપર્ક અભિયાન'નો પ્રારંભ થયો છે. 

ગુજરાત ખેડૂત સમાજ દ્વારા આયોજીત આ અભિયાન હેઠળ રાજ્યના 192 ગામના 2500 ખેડૂત પરીવારોનો સંપર્ક કરવામાં આવશે.

આ વિશે વાત કરતાગુજરાત ખેડૂત સમાજના પ્રમુખ જયેશ પટેલે કહ્યું કે, ખેડૂતોને  બુલેટ ટ્રેન પ્રોજેક્ટથી ખેડૂતોને થનારી અસર વિશે જાગૃત કરવામાં આવશે. 

શું છે ખેડૂતોની ચિંતા 

ખેડૂત કાનભા ચૌહાણ

નૈનપુર ગામ ખેડૂત કાનભાઈ ચૌહાણ પાસે 5 વીઘા જમીન છે. તેમને બુલેટ ટ્રેનના પ્રોજેક્ટ માટે તેમની જમીનનું સંપાદન થવાની નોટિસ મળી છે. 

તેમણે બીબીસી સાથે વાત કરતા કહ્યું, "મારો 15 સભ્યોનો પરિવાર આ જમીનમાંથી ઉત્પન્ન થતી ખેત પેદાશ પર નભે છે. અમને અમારી જમીન આપવી પોસાય તેમ નથી."

શું તમે આ વાંચ્યું?

આવો જ સૂર છાપરા ગામના ખેડૂત માનુભાઈ ચૌહાણનો પણ છે. તેમના પરિવારની 17 ગુંઠા ખેતીની જમીન, સંયુક્ત પરિવારનાં છ થી સાત મકાન અને તબેલા સંપાદનમાં જાય છે. 

જો તે સરકારને જમીન આપે તો તેમના પરિવારના 40 થી 50 સભ્યો છત વિહોણા થઈ જશે.

મનુભાઈએ બુલેટ ટ્રેનના પ્રોજેક્ટનો વિરોધ કરતા કહ્યું, "ખેડા જિલ્લો રાજ્યનો બગીચો છે. અહીંના ખેડૂતો બાગાયતી પાક લઈ સારી એવી આવક મેળવે છે.” 

“હું મારી એક વીઘા જમીન પર ટિંડોરાં અને ગલકાની ખેતી કરું છું. મને વરસે તેમાંથી પાંચેક લાખની રૂપિયાની આવક થાય છે." 

ખેડૂત મનુભાઈ ચૌહાણ

તેમણે ઉમેર્યું, "આવી સ્થિતિમાં કયા ખેડૂતને તેની ફળદ્રૂપ જમીન એક રેલ પ્રોજેક્ટ માટે આપવાની ઇચ્છા થાય, જે પ્રોજેક્ટ માત્ર અમીરો માટે છે. તેનું ભાડું પણ એટલું હશે કે સામાન્ય ખેડૂત કે સામાન્ય નાગરીક પ્રવાસ ન કરી શકે."

તેમની બીજી ફરિયાદ એ પણ છે કે પંદર દિવસ પહેલાં તેમને જમીન...\n\ntl;dr:
મહારાષ્ટ્ર બાદ ગુજરાતના ખેડૂતો પણ વડા પ્રધાન નરેન્દ્ર મોદીના મહત્ત્વાકાંક્ષી બુલેટ ટ્રેન પ્રોજેક્ટને વિકાસનું ગ્રીન સિગ્નલ નથી આપી રહ્યા.